Αντιλήψεις και πρακτικές διευθυντριών και διευθυντών για την Κοινωνική Δικαιοσύνη στην Εκπαίδευση: Μια Μελέτη Περίπτωσης
Creators: name: Μανδαλά, Δήμητρα Αθανασίου
Publisher: name: Aristotle University of Thessaloniki
Year: 2021
Subjects: σχολική ηγεσία
κοινωνική δικαιοσύνη, περιθωριοποίηση, εκπαιδευτικός αποκλεισμός
εκπαιδευτικές ευκαιρίες
school leadership/ management
social justice, marginalization, educational exclusion
educational opportunities

description: Το σύγχρονο σχολείο του 21ου αιώνα χαρακτηρίζεται από τη μη δίκαιη και άνιση κατανομή των εκπαιδευτικών ευκαιριών. Μαθητές με μεταναστευτικό υπόβαθρο, διαφορετικό κοινωνικό και οικονομικό υπόβαθρο, όπως και άλλες κοινωνικά ευάλωτες ομάδες οδηγούνται στην περιθωριοποίηση και τον αποκλεισμό. Η σχολική ηγεσία έχει βαρύνουσα σημασία στην πρόληψη και αντιμετώπιση ζητημάτων σχετικών με την εκπαιδευτική κοινωνική δικαιοσύνη. Ο/Η διευθυντής/ντρια είναι το πρόσωπο το οποίο, εφόσον πληροί και έχει τις δεξιότητες και ικανότητες ενός/μιας κοινωνικά δίκαιου/ης ηγέτη/ηγέτιδας, έχει τη δυνατότητα να εντοπίζει τις ανισότητες και να τις εξαλείφει με τα κατάλληλα μέσα. Η παρούσα εργασία στηρίζεται σε μια μελέτη περίπτωσης γυμνασίων και λυκείων της Ανατολικής Θεσσαλονίκης και επικεντρώνεται στους διευθυντές και στις διευθύντριες με σκοπό την ανίχνευση στοιχείων σχετικών με θέματα κοινωνικής δικαιοσύνης και ίσων εκπαιδευτικών ευκαιριών. Η ανίχνευση στοχεύει όχι μόνο στις αντιλήψεις των σχολικών ηγετών, αλλά και στις εμπειρίες και πρακτικές για την επίτευξη κοινωνικής δικαιοσύνης. Η έρευνα πραγματοποιήθηκε κατά το σχολικό έτος 2020 – 2021 και είναι ποιοτική. Οι συμμετέχοντες/ουσες ήταν 22 διευθυντές και διευθύντριες δευτεροβάθμιας εκπαίδευσης. Ερευνητικό εργαλείο για τη συλλογή δεδομένων ήταν η ημι – δομημένη συνέντευξη, ενώ η ανάλυση των αποτελεσμάτων έγινε με τη μέθοδο της θεματικής ανάλυσης. Σύμφωνα με τα αποτελέσματα της έρευνας, συμπεραίνουμε ότι οι διευθυντές/ντριες αντιλαμβάνονται την κοινωνική δικαιοσύνη ως την παροχή ίσων ευκαιριών, την ισότιμη συμμετοχή και συμπεριληπτικότητα όλων των μαθητών στο σχολείο. Ακόμη, έγινε αντιληπτό ότι η κοινωνική δικαιοσύνη μπορεί να εφαρμοστεί στο σχολείο. Ωστόσο, είναι ένα έργο το οποίο εξαρτάται από όλα τα μέλη της εκπαιδευτικής κοινότητας – όχι μόνο από τον/την διευθυντή/ντρια - και την κεντρική εκπαιδευτική πολιτική. Τέλος, διαπιστώθηκε η αναγκαιότητα αλλαγών στις διοικητικές και εκπαιδευτικές πρακτικές που προάγουν την κοινωνική δικαιοσύνη και η ανάγκη υποχρεωτικής επιμόρφωσης για όλο το εκπαιδευτικό προσωπικό
description: The modern school of the 21st century is characterized by the unfair and unequal distribution of educational opportunities. Students with immigrational background, different social and economic background, or students who belong to other socially vulnerable groups get marginalized and excluded. School leadership is crucial in preventing and addressing issues related to educational social justice. A school leader is the person who, if he / she have the skills and abilities of a socially just leader, can identify and eliminate inequalities with the appropriate means. The present work is based on a case study of high schools and lyceums in Eastern Thessaloniki and focuses on principals in order to detect data related to issues of social justice and equal educational opportunities. The detection targets not only the perceptions of school leaders, but also the experiences and practices for achieving social justice. The research was conducted during the school year 2020 - 2021 and is qualitative. Participants were 22 secondary school principals. The research tool for data collection was the semi-structured interview and the analysis of the results was done by the method of thematic analysis. According to the findings of the research, principals perceive social justice as the provision of equal opportunities, equal participation and inclusion of all students in the school. It was also realized that social justice can be applied in school, but it is a task that depends on all members of the educational community - not just the principal - and the central educational policy. Finally, there is a need for changes in administrative and educational practices that promote social justice, but also a need for mandatory training for all teaching staff